Kamu bisa jelasin ke aku soal Aster (peluru berpandu) dalam bahasa melayu?

Aster merupakan sebuah keluarga siri peluru berpandu permukaan ke udara pelancaran menegak buatan Itali/Perancis yang terdiri daripada Aster 15 dan Aster 30. Nama "Aster" bermaksud "Aérospatiale Terminale" (syarikat Perancis Aérospatiale adalah kontraktor utama asal sebelum menjadi MBDA) dan nama dari pemanah lagenda Greek bernama Asterion (dalam mitos Greek), Asterion pula mendapat namanya dari perkataan purba Greek aster (), bermaksud "bintang".  Aster dikeluarkan oleh Eurosam, sebuah konsortium Eropah yang terdiri daripada MBDA Perancis, MBDA Itali (gabungan 66%) dan Thales Group (33%).

Peluru berpandu ini direka untuk memintas dan memusnahkan sebahagian besar ancaman udara seperti peluru berpandu krus anti kapal supersonik pada aras rendah (mendakap laut) dan terbang dengan laju, pesawat prestasi tinggi atau peluru berpandu.

Pengguna utama Aster adalah Itali, Perancis dan United Kingdom sebagai satu pelanggan eksport, dan sebuah komponen integrasi dalam sistem peluru berpandu pertahanan udara PAAMS, yang dikenali dalam Tentera Laut Diraja sebagai Sea Viper. Sebagai sebuah senjata utama dalam sistem PAAMS, Aster dipasang pada  dan pembinasa Type 45 Britain. Aster juga dipasang pada frigat pelbagai guna FREMM milik Itali dan Perancis, meskipun tidak menggunakan sut pertahanan udara PAAMS tetapi sut spesifik buatan Itali/Perancis.